**Rámcová dohoda o poskytovaní finančného lízingu a spätného lízingu č.:**

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a podľa § 83 zákona č. 343/2015 z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) medzi zmluvnými stranami:

|  |
| --- |
| **Objednávateľ:** |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK 2020318256 |
| IBAN: | SK37 7500 0000 0000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: | Ing. Pavel Rudy |
| tel.: | +421 2 50 110 145 |
| e-mail: | rudy@olo.sk |

a

|  |
| --- |
| **Poskytovateľ:** |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(objednávateľ a poskytovateľ ďalej spolu len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

1. **Predmet zmluvy**
2. Predmetom tejto zmluvy je poskytovanie služby podľa špecifikácie:

|  |
| --- |
| **špecifikácia služby:** |
|  Zmluvné strany sa dohodli na uzatvorení tejto zmluvy, a to v rozsahu a za podmienok ďalej uvedených. Poskytovateľ bol vybraný ako úspešný uchádzač vo verejnom obstarávaní podľa Zákona o verejnom obstarávaní s názvom zákazky ***„Finančný lízing a spätný lízing“***. Predmetom zákazky je záväzok poskytovateľa poskytnúť riadne a včas pre objednávateľa služby finančného lízingu a/alebo spätného lízingu na nákup dlhodobého hmotného majetku podľa § 13 opatrenia  Ministerstva financií č. 23054/2002- 92 zo dňa 16. 12.2002, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v znení neskorších predpisov (ďalej len „**predmet lízingu**“), prevažne však na nákup nákladných motorových vozidiel s následným odkúpením predmetu lízingu za zostatkovú cenu (poplatok za prevod vlastníctva) (ďalej len „**služby**“). Objednávateľ sa zaväzuje za poskytnutie objednaných služieb uhradiť poskytovateľovi dohodnutú cenu.Účelom tejto zmluvy je stanoviť práva a povinnosti zmluvných strán a štandardné podmienky obchodného vzťahu medzi stranami, ktoré sa budú aplikovať na individuálne (lízingové) zmluvy, ktoré budú zmluvné strany uzatvárať výhradne na žiadosť objednávateľa vo forme objednávok vystavených objednávateľom (ďalej len „**objednávka**“) a potvrdených poskytovateľom (každá z takýchto obojstranne potvrdených objednávok ďalej len „**individuálna (lízingová) zmluva**“). Ustanovenia tejto zmluvy sa budú aplikovať na individuálnu (lízingovú) zmluvu v rozsahu, v akom konkrétna individuálna (lízingová) zmluva jednotlivé práva a povinnosti zmluvných strán neupraví inak.Podrobná špecifikácia služby je uvedená v prílohe č. 1 - Technická špecifikácia k tejto zmluve (ďalej len „**príloha č. 1**“), ktorá je neoddeliteľnou časťou tejto zmluvy.  |
| **lehota poskytovania služby:** | Na základe objednávok objednávateľa.  |
| **miesto obvyklého umiestnenia predmetu lízingu:** | Sídlo objednávateľa |
| **zmluvná cena:** | Uvedená v prílohe č.2 Cena |  | **cena je:** | pevná [x]  ; maximálna podľa rozpočtu [ ]   |

|  |  |
| --- | --- |
| **osobitné zmluvné podmienky sa:** | neuplatňujú [ ]  ; uplatňujú [x]   |
| **text osobitných zmluvných podmienok (ak sa uplatňujú):** |
| 1. Zmluvné strany sa dohodli, že na predmet lízingu uzatvoria samostatnú individuálnu (lízingovú) zmluvu v trvaní spravidla štyridsaťosem (48) mesiacov. Individuálne (lízingové) zmluvy zmluvné strany uzatvoria vždy písomne s dodržaním osobitných zmluvných podmienok tejto zmluvy. Poplatok za uzatvorenie individuálnej (lízingovej) zmluvy je vo výške 0,00 EUR bez DPH.
2. Zmluvné strany sa dohodli, že akontácia je vo výške 0,00 % z obstarávacej ceny predmetu lízingu.
3. Objednávateľ sa zaväzuje lízingové splátky za predmet lízingu uhrádzať mesačne.
4. Zmluvné strany sa dohodli, že koeficient lízingového navýšenia bude konštantný počas celej doby plnenia predmetu individuálnej (lízingovej) zmluvy a bude vyjadrený s presnosťou na päť desatinných miest. Koeficient lízingového navýšenia si zmluvné strany určia pomerom celkovej sumy uhradenej objednávateľom na základe individuálnej (lízingovej) zmluvy a obstarávacej ceny predmetu lízingu. Zmena koeficientu lízingového navýšenia je možná len v prípade zmeny všeobecne záväzných právnych predpisov a v súlade s § 18 Zákona o verejnom obstarávaní.
5. Poplatok za prevod vlastníctva k predmetu leasingu po skončení leasingovej zmluvy bude 10,- EUR *(slovom: desať eur)* bez DPH za jednu (1) individuálne určenú vec predmetu leasingu.
6. Poskytovateľ sa zaväzuje, že v prípade omeškania objednávateľa s úhradou lízingovej splátky, výška úroku nebude vyššia ako 0,03 % z dlžnej sumy za každý deň omeškania.
7. Zmluvné strany sa dohodli, že súčasťou poskytovania služby nebude poistenie majetku, povinné zmluvné poistenie zodpovednosti za škodu spôsobenú prevádzkou motorového vozidla ani havarijné poistenie. Objednávateľ vyhlasuje, že na predmet poistenia má alebo bude mať zriadené poistenie a plnenie z poistnej udalosti vinkuluje v prospech poskytovateľa.
8. V prípade, ak má poskytovateľ schválené všeobecné obchodné podmienky (ďalej len „**VOP poskytovateľa**“), VOP poskytovateľa sa použijú v primeranom rozsahu, pričom osobitné zmluvné podmienky tejto zmluvy platia v plnom rozsahu. Pre vylúčenie akýchkoľvek pochybností, zmluvné strany sa dohodli, že ustanovenia tejto zmluvy majú prednosť pred VOP poskytovateľa.
9. Objednávka vystavená kontaktnou osobou objednávateľa bude obsahovať (i) označenie objednávateľa, (ii) obstarávaciu cenu predmetu lízingu, (iii) špecifikáciu predmetu lízingu a (iv) termín dodania predmetu lízingu. V prípade, ak objednávka neobsahuje tieto údaje, poskytovateľ je povinný bezodkladne upozorniť objednávateľa na chýbajúce náležitosti objednávky. Poskytovateľ je povinný objednávateľovi bezodkladne potvrdiť akceptáciu objednávky obsahujúcej požadované údaje, a to najneskôr nasledujúci pracovný deň po doručení objednávky poskytovateľovi. V prípade, ak poskytovateľ na objednávku v lehote podľa tejto zmluvy nereaguje, objednávka sa považuje za akceptovanú zo strany poskytovateľa. Poskytovateľ nie je oprávnený odmietnuť objednávku objednávateľa, ak bola vystavená v zmysle tejto zmluvy.
10. Poskytovateľ na základe akceptácie doručenej objednávky pripraví návrh individuálnej (lízingovej) zmluvy podľa tejto zmluvy.
11. V prípade, ak návrh individuálnej (lízingovej) zmluvy nie je v súlade s objednávkou a touto zmluvou objednávateľ vráti návrh individuálnej (lízingovej) zmluvy poskytovateľovi na prepracovanie. Poskytovateľ je povinný prepracovaný návrh individuálnej (lízingovej) zmluvy doručiť objednávateľovi v lehote troch (3) dní odo dňa vrátenia pôvodného návrhu individuálnej (lízingovej) zmluvy objednávateľom na prepracovanie.
 |

1. [ ] [ ] Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u poskytovateľa služby. Predpokladané množstvo služieb uvedené v tejto zmluve nie je pre objednávateľa záväzné. Skutočne objednané množstvo služieb počas trvania tejto zmluvy môže byť nižšie alebo vyššie ako predpokladané množstvo služieb a objednávateľ si vyhradzuje právo neobjednať služby. Predmetom fakturácie budú len skutočne poskytnuté služby.

**II. Trvanie zmluvy**

1. Táto zmluva sa uzatvára na štyridsaťosem (48) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR *(slovom: [●] eur)* bez DPH podľa toho, ktorá skutočnosť nastane skôr.
2. Zmluvný vzťah možno ukončiť aj (i) písomnou dohodou zmluvných strán; (ii) odstúpením od zmluvy zo strany zmluvnej strany.
3. Každá zmluvná strana je oprávnená odstúpiť od zmluvy zo zákonných dôvodov.
4. Každá zmluvná strana je oprávnená odstúpiť od zmluvy v prípade, ak vyššia moc, ktorá bola oznámená druhej zmluvnej strane, bráni realizácii plnenia zmluvy po nepretržitú dobu viac ako šesťdesiat (60) dní, alebo pri viacerých opakujúcich sa obdobiach vyššej moci, ktorých celková dĺžka činí viac ako sto (100) dní spolu.
5. Objednávateľ je oprávnený odstúpiť od zmluvy v prípade, ak: (i) poskytovateľ stratí spôsobilosť poskytovať plnenie; (ii) poskytovateľ uzatvorí zmluvu o subdodávke v rozpore s podmienkami tejto zmluvy; (iii) ak sa na plnení zmluvy alebo objednávky podieľa subdodávateľ, ktorý je partnerom verejného sektora a nie je zapísaný v Registri partnerov verejného sektora; (iv) poskytovateľ porušil svoju povinnosť zachovávať mlčanlivosť; (v) poskytovateľ sa stane platobne neschopným alebo predĺženým; (vi) poskytovateľ podá ako dlžník návrh na povolenie reštrukturalizácie alebo na vyhlásenie konkurzu, alebo voči nemu bol podaný návrh na vyhlásenie konkurzu, bol na jeho majetok vyhlásený konkurz; (vii) súd zamietne návrh na vyhlásenie konkurzu poskytovateľa pre nedostatok jeho majetku na úhradu nákladov konkurzu; (viii) vstúpil do likvidácie; (ix) je prijaté rozhodnutie o povinnom alebo dobrovoľnom zrušení poskytovateľa (okrem prípadov zlúčenia alebo splynutia); (x) nastane u poskytovateľa akákoľvek ďalšia situácia, ktorá podľa príslušných právnych predpisov znamená jeho úpadok.
6. V prípade odstúpenia sú zmluvné strany povinné splniť si voči sebe vzájomné záväzky týkajúce sa poskytovania služby individuálnymi (lízingovými) zmluvami, ktoré boli uzavreté po dobu trvania tejto zmluvy, pokiaľ dôvodom na odstúpenie nebolo plnenie z individuálnej (lízingovej) zmluvy, v takomto prípade sa odstúpenie týka aj takejto individuálnej (lízingovej) zmluvy.
7. Skončením zmluvy nezanikajú nároky zmluvných strán na náhradu škody alebo zmluvné pokuty podľa tejto zmluvy.
8. **Cena plnenia a spôsob platby**
9. Objednávateľ zaplatí poskytovateľovi za poskytovanie služby cenu určenú v zmluve alebo vypočítanú spôsobom určeným v zmluve. Cena zahŕňa všetky náklady poskytovateľa potrebné na poskytnutie služby.
10. Cena je pevná. Pevnú cenu nie je prípustné zmeniť.
11. Objednávateľ neposkytuje poskytovateľovi zálohu alebo preddavok.
12. K cene bez dani z pridanej hodnoty (ďalej len „**DPH**“) uvedenej v zmluve sa pripočíta príslušná sadzba DPH podľa osobitného predpisu upravujúceho DPH účinného v čase vystavenia faktúry.
13. Poskytovateľ uhradí faktúru dodávateľovi objednávateľa v lehote jej splatnosti za predmet lízingu zaslanú objednávateľom (tzv. obyčajný lízing) alebo objednávateľ vystaví faktúru poskytovateľovi na úhradu celkovej ceny podľa individuálnej lízingovej zmluvy, ktorú poskytovateľ uhradí do tridsiatich (30) dní od doručenia poskytovateľovi (tzv. spätný lízing) v závislosti od druhu poskytovanej služby poskytovateľom. Objednávateľ uhradí cenu podľa predchádzajúcej vety poskytovateľovi na základe splátkového (lízingového) kalendára, poskytovateľ na úhradu splátok faktúry nevystavuje.
14. Faktúra musí obsahovať číslo zmluvy alebo objednávky a všetky náležitosti faktúry podľa osobitného právneho predpisu účinného v čase vystavenia faktúry.
15. V prípade, ak sú vo faktúre uvedené nesprávne a/alebo neúplné údaje, alebo k faktúre nie je pripojené potrebné prílohy alebo iné dohodnuté doklady, objednávateľ je oprávnený poskytovateľovi faktúru vrátiť. Poskytovateľ je povinný faktúru opraviť alebo vystaviť novú faktúru. Doručením opravenej, resp. novej faktúry začne plynúť nová lehota splatnosti.
16. **Komunikácia a doručovanie**
17. Akékoľvek oznámenie alebo akákoľvek iná formálna komunikácia medzi zmluvnými stranami musí byť realizovaná v písomnej forme a príslušnej zmluvnej strane musí byť zaslaná alebo doručená osobne, poštou formou doporučenej zásielky alebo kuriérskou službou.
18. Akékoľvek oznámenie alebo akákoľvek iná formálna komunikácia sa považujú za riadne doručené v deň doručenia zásielky príslušnej zmluvne strane, ak bola zásielka doručená osobne, kuriérskou službou alebo poštou (ako doporučená zásielka), alebo ak adresát odmietne zásielku prevziať dňom odmietnutia prevzatia zásielky. Uvedené sa primerane vzťahuje aj na prípad, kedy sa zásielka vrátila odosielateľovi ako nedoručená, za deň doručenia sa v takomto prípade považuje deň, kedy sa zásielka vrátila nedoručená.
19. Bežná komunikácia zmluvných strán môže byť uskutočňovaná aj elektronicky. Ak nie je v zmluve dohodnuté inak, táto forma komunikácie sa nikdy nevzťahuje na právne úkony uskutočňované zmluvnými stranami.
20. **Sankcie**
21. V prípade, ak poskytovateľ poruší povinnosť mlčanlivosti stanovenú touto zmluvou, poskytovateľ sa zaväzuje uhradiť objednávateľovi zmluvnú pokutu vo výške 2 000 EUR *(slovom: dvetisíc eur)*.
22. Poskytovateľ je povinný zaplatiť zmluvnú pokutu v lehote do tridsiatich (30) kalendárnych dní od jej uplatnenia objednávateľom.
23. Poskytovateľ je povinný zmluvnú pokutu zaplatiť, aj keď porušenie povinnosti nezavinil.
24. Poskytovateľ je povinný zmluvnú pokutu zaplatiť, aj keď porušením povinnosti nevznikla objednávateľovi škoda.
25. Zmluvnú pokutu možno uložiť i popri nároku uplatnenom z vád služby a nároku na náhradu škody alebo zmluvnej pokute zo zmluvy uplatnenej z iného dôvodu.
26. Zaplatením zmluvnej pokuty poskytovateľom nie je dotknutý nárok objednávateľa na náhradu škody presahujúcej zmluvnú pokutu a na odstúpenie od zmluvy.
27. Zaplatenie zmluvnej pokuty alebo náhrady škody nezbavuje poskytovateľa povinnosti poskytovať riadne služby. To neplatí, ak objednávateľ v dôsledku omeškania poskytovateľa využil svoje právo odstúpiť od zmluvy, alebo zmluva zanikla iným spôsobom.
28. **Vyššia moc**
29. Vyššia moc je na účely tejto zmluvy výnimočná udalosť alebo skutočnosť: (i) ktorá je mimo kontroly zmluvnej strany, (ii) proti vzniku ktorej sa zmluvná strana nemohla primerane zabezpečiť pred uzavretím zmluvy, (iii) ktorej sa po jej vzniku nemohla zmluvná strana náležite vyhnúť, alebo ju odvrátiť a (iv) ktorú nie je možné v zásade pripísať druhej zmluvnej strane.
30. Vyššia moc môže zahŕňať iba výnimočné udalosti alebo okolnosti, ak sú splnené vyššie uvedené podmienky podľa bodu 6.1 zmluvy. Vyššia moc sú najmä nasledujúce prípady: (i) pandémia nebezpečnej choroby; (ii) legislatívne uložené podmienky obmedzenia pohybu ľudí, ako napríklad povinnosť karantény, uzatváranie oblastí, zákazy vstupu cudzích štátnych príslušníkov na územie štátu; (iii) vyhlásenie mimoriadnej situácie alebo núdzového stavu, ak opatrenia prijaté s ich vyhlásením majú, alebo môžu mať dopad na plnenie povinností podľa tejto zmluvy; (iv) vojna, vojnový stav (bez ohľadu na to, či bola vyhlásená), invázia, iné vonkajšie nepriateľské akcie, vzbury, teroristické akcie, revolúcia, povstanie, ozbrojené útoky, alebo občianska vojna v krajine, občianske nepokoje, štrajk; (v) expozícia účinkom vojnového streliva, výbušného materiálu, rádioaktívneho materiálu, ionizujúceho žiarenia, s výnimkou, keď je používanie týchto materiálov možné pripísať poskytovateľovi; (vi) zemetrasenie, povodne, vulkanická činnosť, vietor dosahujúci intenzitu hurikánu a iné prírodné katastrofy s podobnými následkami alebo rozsahom; a (vii) zmena právnych predpisov, v dôsledku ktorej sa plnenie zmluvy stane celkom alebo sčasti nemožným alebo nedovoleným.
31. Ak vyššia moc bráni, alebo bude brániť niektorej zo zmluvných strán v plnení jej povinností podľa zmluvy, táto zmluvná strana je povinná oznámiť druhej zmluvnej strane túto skutočnosť bez zbytočného odkladu. Zmluvná strana ovplyvnená vyššou mocou nebude zodpovedná za porušenia svojich povinností po dobu, dokiaľ jej vyššia moc bráni, alebo bude brániť v ich plnení. Lehota poskytovania služby sa primerane predĺži o vzájomne dohodnutú dobu, minimálne však o dobu trvania vyššej moci.
32. **Mlčanlivosť**
33. Poskytovateľ je povinný zachovávať mlčanlivosť o všetkých údajoch, informáciách a dokumentoch objednávateľa, o ktorých sa dozvedel, alebo ktoré mu boli odovzdané alebo sprístupnené v súvislosti s plnením zmluvy. Poskytovateľ sa zaväzuje nakladať s takýmito údajmi a materiálmi ako s informáciami dôverného charakteru a predmetom obchodného tajomstva.
34. Informácie podľa bodu 7.1 zmluvy nesmie poskytovateľ bez písomného súhlasu objednávateľa poskytnúť tretím osobám.
35. Porušením povinnosti mlčanlivosti nie je poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom. Porušením povinnosti mlčanlivosti nie je poskytnutie informácií štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých zmluvné strany plnia povinnosti zo zmluvy.
36. **Subdodávatelia**
37. Ak poskytovateľ zabezpečuje plnenie pre objednávateľa prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú všetky povolenia a oprávnenia na vykonávanie danej činnosti, pričom zodpovednosť za plnenie subdodávateľa nesie poskytovateľ tak, ako by plnenie vykonával on sám. Poskytovateľ je povinný písomne predložiť objednávateľovi na schválenie každého subdodávateľa, ktorý by mal realizovať pre poskytovateľa časť plnenia podľa zmluvy. Poskytovateľ je povinný bezodkladne oznámiť objednávateľovi akúkoľvek zmenu identifikačných údajov subdodávateľa. Poskytovateľ nesmie zmeniť subdodávateľa bez písomného súhlasu objednávateľa. Poskytovateľ požiada o zmenu subdodávateľa minimálne päť (5) pracovných dní vopred. Bez súhlasu objednávateľa nemôže poskytovateľ využiť subdodávateľa na poskytnutie žiadnej časti plnenia. Objednávateľ je povinný písomne sa vyjadriť v lehote desiatich (10) dní odo dňa obdržania písomnej žiadosti poskytovateľa, či s využitím subdodávateľa súhlasí. Ak sa objednávateľ k žiadosti poskytovateľa nevyjadrí v lehote podľa predchádzajúcej vety, má sa za to, že objednávateľ s využitím subdodávateľa súhlasí. Postačuje, ak objednávateľ udelí súhlas formou e-mailu.

**IX. Záverečné ustanovenia**

* 1. Objednávateľ ako prevádzkovateľ osobných údajov týmto informuje poskytovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
		1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
		2. namietať spracúvanie svojich osobných údajov;
		3. na prenosnosť osobných údajov;
		4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
	2. Poskytovateľ podpisom zmluvy potvrdzuje že:
1. správnosť a pravdivosť osobných údajov, ktoré sa ho týkajú a sú uvedené v tejto zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
	1. Poskytovateľ je povinný zabezpečiť dodržiavanie Zásad práce a správania sa zamestnancov dodávateľa.
	2. Zodpovednosť za škodu sa riadi ustanoveniami § 373 a nasl. Obchodného zákonníka. Poskytovateľ nesie zodpovednosť len za vady poskytovania služby, t. j. poskytovateľ nenesie zodpovednosť za vady predmetu lízingu.
	3. Zmluvné strany sa zaväzujú oznamovať si zmeny týkajúce sa ich identifikačných a kontaktných údajov uvedených v zmluve, predmete činnosti, vstupu do likvidácie, alebo začatia konania podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. V prípade zmien údajov uvedených v záhlaví zmluvy a zmeny kontaktných údajov nie je potrebné uzatvárať dodatok k zmluve.
	4. Poskytovateľ a jeho subdodávatelia sú povinní dodržiavať všetky povinnosti vyplývajúce zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
	5. Poskytovateľ je povinný do siedmich (7) dní odo dňa podpísania zmluvy podpísať a doručiť do sídla objednávateľa Antikorupčnú doložku zverejnenú na webovom sídle objednávateľa: <https://www.olo.sk/profil-spolocnosti/integrovanymanazersky-system/>.
	6. Táto zmluva a vzťahy vyplývajúce zo zmluvy alebo so zmluvou súvisiace sa riadia právnym poriadkom Slovenskej republiky.
	7. Ak sa akékoľvek ustanovenie zmluvy stane alebo bude určené ako neplatné, potom taká neplatnosť neovplyvňuje (v najvyššej možnej miere) platnosť ostatných ustanovení zmluvy. V takom prípade zmluvné strany bezodkladne nahradia neplatné alebo nevynútiteľné ustanovenie ustanovením platným, aby sa dosiahlo v maximálnej možnej, právnymi predpismi dovolenej miere, rovnakého účinku a výsledku, aký bol sledovaný nahrádzaným ustanovením.
	8. Zmluvu je možné meniť len formou písomného dodatku k zmluve, a to pri dodržaní ustanovenia § 18 Zákona o verejnom obstarávaní, ak sa na príslušnú zmluvu alebo dodatok Zákon o verejnom obstarávaní vzťahuje.
	9. Všetky spory vyplývajúce zo zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. V prípade, že nedôjde k dohode, resp. k mimosúdnemu vyrovnaniu zmluvných strán, na rozhodovanie sporov sú príslušné súdy Slovenskej republiky.
	10. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Opis predmetu zákazky |
| 2. | Cena |
| 3. | Návrh individuálnej (lízingovej) zmluvy  |
| 4. |  VOP poskytovateľa |

* 1. Ak nie je v zmluve uvedené inak, zmluva sa stáva platnou dňom jej podpisu oboma zmluvnými stranami a účinnou dňom nasledujúcim po dni jej zverejnenia na webovom sídle objednávateľa www.olo.sk v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	2. Táto zmluva je vyhotovená v troch (3) rovnopisoch, z toho dva (2) rovnopisy pre objednávateľa a jeden (1) rovnopis pre poskytovateľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke: OLO a.s.**[meno, priezvisko a funkcia] | **Poskytovateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke: OLO a.s.**[meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |